En landbrugsmedarbejder skal have penge tilbage, fordi hans arbejdsgiver har krævet alt for meget i husleje for udlejning af en uhumsk medarbejderbolig på en gård nær Haverslev i Nordjylland. Det har Huslejenævnet afgjort. Nævnet har besluttet, at huslejen skal nedsættes fra 1.750 kroner til 1.200 kroner per måned med virkning for hele lejeperioden, skriver Fagbladet 3F. Nævnet mener, at lejlighedens beliggenhed er "ret ringe" - langt fra anden bebyggelse og et pænt stykke fra offentlig vej. "Med hensyn til kvalitet, udstyr og vedligeholdelsestilstand er det Huslejenævnets vurdering, at lejligheden må betegnes som en usædvanlig ringe bolig, betydeligt under normal standard," skriver Huslejenævnet. Huslejenævnet henviser desuden til, at Rebild Kommune i oktober erklærede, at boligen er absolut uegnet til beboelse. Arbejdsgiveren, et landmandspar, ønsker ikke at udtale sig.
En landbrugsmedarbejder betalte hver måned 500 kroner for meget i leje for en "usædvanlig ringe bolig", har Huslejenævnet afgjort.